Rata inflației s-a menținut la 5,1% în decembrie
Indicele prețurilor de consum (IPC) a crescut cu o rată anuală de 5,1% și în luna decembrie 2024, pe fondul unei creșteri lunare de 0,3%, după un avans de 0,4% în luna anterioară, conform datelor publicate de Institutul Național de Statistică (INS).În ultimele 12 luni, rata anuală medie de creștere a IPC a fost de 5,6%, cu mult peste definiția acceptată a stabilității prețurilor, respectiv o rată anuală a inflației de 2%, și cu mult în afara intervalului țintă al BNR, stabilit între 1,5% și 3,5% din 2013.